Fred Trump

Frederick Christ Trump (1905–1999) var en amerikansk eiendomsutvikler. Han var far til president Donald Trump og den føderale appelldommeren Maryanne Trump Barry. 

Fred Trump ble født i Bronx i New York, USA.  Donald Trump har flere ganger feilaktig hevdet at Fred Trump var født i Tyskland.  Derimot var foreldrene til Fred Trump innvandrere til USA, født i Tyskland."Trump wrongly claims his dad was born in Germany — for the third time" The Washington Post (2. april 2019)

I 1920, i en alder av 15 år, begynte Fred Trump med eiendomsutvikling og entreprise, og grunnla firmaet Elizabeth Trump & Son med sin mor Elizabeth Christ Trump, som var en aktiv partner. Det var hun som signerte dokumenter, fordi han var under 21. I 1927, da Fred var 22, ble E. Trump & Son formelt stiftet.

I 1927 ble Trump arrestert under en Ku Klux Klan-parade gjennom Jamaica-nabolaget i Queens.

Trump ble kalt «husbyggingsindustriens Henry Ford» av avisen Brooklyn Eagle i 1938. Han var av tysk avstamming, men under andre verdenskrig og flere tiår senere hevdet han å være av svensk opprinnelse. Ifølge nevøen John Walter var årsaken at «[Trump] hadde mange jødiske leieboere og det var ikke bra å være tysk på den tiden.»

Donald gikk inn i farens selskap Trump Management Company i 1968 og i 1971 ble han gjort administrerende direktør av faren. I 1973 ble de saksøkt av borgerrettighetsavdelingen av USAs justisdepartement (Civil Rights Division) for brudd på borgerrettighetene ved å bedrive diskriminering av minoriteter. Trump slo da tilbake og hevdet at regjeringen bevisst hadde kommet med falske og misvisende uttalelser og de krevde 100 millioner dollar i et motsøksmål. Partene inngikk forlik i 1975 og begge hevdet de hadde seiret.

En undersøkelse foretatt av The New York Times i 2018 hevdet at Fred Trumps sønn Donald, gjennom skatteundragelser, mottok over 413 millioner dollar fra farens eiendomsselskaper.

I 1999 fikk Trump lungebetennelse og ble innlagt ved Long Island Jewish Medical Center. Han døde 25. juni 1999, 93 år gammel, og ble begravet ved Lutheran All Faiths Cemetery i Middle Village i New York City. Hans ektefelle, Mary Anne, døde et år senere, 88 år gammel.

 Litteratur 


 Referanser 

 Eksterne lenker 


Fred
Kategori:Forretningsfolk fra USA
Kategori:Personer fra New York City
Kategori:Personer fra USA av tysk opphav